nibzard/narodne-novine-full-text-markdown huggingface dataset:
## Odluka o osnivanju Poduzeća "Alan", Zagreb

### NN 12/1993 (5.2.1993.), Odluka o osnivanju Poduzeća "Alan", Zagreb

# VLADA REPUBLIKE HRVATSKE

Na temelju članka 3. Zakona o Vladi Republike Hrvatske ("Narodne
novine", broj 41/90, 8/91,14/91, 53A/91, 9/92 i 55/92), Vlada Republike
Hrvatske je, na sjednici održanoj 28. siječnja 1993. godine, donijela

## ODLUKU

### o osnivanju Poduzeća "Alan", Zagreb

I.

Osniva se Poduzeće "Alan", Zagreb. Tvrtka poduzeća je "Alan"
d.o.o. sa sjedištem u Zagrebu, Pavla Hatza 16. Poduzeće je u vlasništvu
Republike Hrvatske.

II.

Sredstva za početak i rad Poduzeća osiguravaju se:

- iz sredstava državnoga proračuna.

Visina osnivačkoga kapitala Poduzeća iznosi 55.000.-HRD.

III.

Sredstva za obavljanje djelatnosti osiguravaju se iz prihoda od cijena
za pružene usluge tijelima državne vlasti i domaćim i stranim osobama,
te iz drugih izvora u skladu s važećim propisima.

IV.

Djelatnosti Poduzeća su:

- namjenska proizvodnja za potrebe Hrvatske vojske;

- konzalting u području proizvodnje i prometa sredstava za posebnu namjenu;

- trgovina na veliko sredstvima za posebnu namjenu;

- izvoz i uvoz sredstava za posebnu namjenu i

- usluge zastupanja inozemnih tvrtki.

V.

Organ upravljanja u Poduzeću je Upravni odbor. Upravni odbor ima pet
članova: Predsjednika i članove Upravnog odbora imenuje Vlada Republike
Hrvatske, na prijedlog Ministarstva obrane.

VI.

Upravni odbor pravovaljano donosi odluke ako je na sjednici nazočno
više od polovice njegovih članova. Odluke se donose većinom glasova ukupnoga
broja članova Upravnog odbora:

VII.

Upravni odbor Poduzeća, uz suglasnost Ministarstva obrane :

- donosi Statut Poduzeća;

- donosi plan razvoja;

- odlučuje o raspodjeli i upotrebi dobiti i pokrića gubitka;

- donosi godišnji obračun Poduzeća;

- odlučuje o statusnim promjenama Poduzeća i promjeni oblika Poduzeća;

- odlučuje o povećanju i smanjenju osnovne glavnice.

Upravni odbor samostalno:

- donosi planove i programe rada;

- donosi opće akte Poduzeća;

- obavlja i druge, poslove u svezi sa realizacijom upravljačke funkcije.

VIII.

Direktora Poduzeća imenuje i razrješava Vlada Republike Hrvatske, na
prijedlog Ministarstva obrane. Direktor organizira i vodi proces rada i
poslovanje Poduzeća, zastupa Poduzeće prema trećim osobama i odgovoran
je za zakonitost rada Poduzeća. Direktor obavlja i druge poslove predviđene
Statutom.

IX.

Nadzor nad poslovanjem, uporabom materijalnih sredstava i raspodjelom
dobiti vrši Nadzorni odbor. Nadzorni odbor ima tri člana koje imenuje Vlada
Republike Hrvatske, na prijedlog Ministarstva obrane.

X.

Upravni odbor dužan je u roku od 90 dana od dana donošenja ove Odluke
podnijeti prijavu za upis Poduzeća u sudski registar.

XI.

Ova se odluka objavljuje u "Narodnim novinama".

Klasa: 305-01/92-01/07

Urbroj : 5030113-93-1

Zagreb, 28. siječnja 1993.

Predsjednik

**Hrvoje Šarinić, v. r.**

Odluka, NN 12/1993-180
## Rješenje o imenovanju Poduzeća Glavnog inspektora Financijske policije

### NN 12/1993 (5.2.1993.), Rješenje o imenovanju Poduzeća Glavnog inspektora Financijske policije

# VLADA REPUBLIKE HRVATSKE

Vlada Republike Hrvatske na osnovi članka 23. stavka 4. Zakona o Vladi
Republike Hrvatske ("Narodne novine", broj 41 /90, 8/91,14/91;
53A/91, 9/92 i 55/92) i članka 3. stavka 2. Zakona o financijskoj policiji
("Narodne novine", broj 89/92) na sjednici 28. siječnja 1993.
godine donijela je

## RJEŠENJE

### o imenovanju Glavnog inspektora Financijske policije

Imenuje se MARIJAN KOVAČIČ Glavnim inspektorom Financijske policije
u Ministarstvu financija.

Klasa: 080-02/93-01/26

Urbroj : 50304/2-93-01

Zagreb, 28. siječnja 1993.

Predsjednik

**Hrvoje Šarinić, v. r.**

Rješenje, NN 12/1993-181
## Rješenje o imenovanju predstojnika Ureda za opće poslove i protokol Republike Hrvatske

### NN 12/1993 (5.2.1993.), Rješenje o imenovanju predstojnika Ureda za opće poslove i protokol Republike Hrvatske

# VLADA REPUBLIKE HRVATSKE

Vlada Republike Hrvatske na osnovi članka 23. stavka 4. Zakona o Vladi
Republike Hrvatske ("Narodne novine", broj 41 /90, 8/91,14/91,
53A/91, 9/92 i 55/92) i članka 3. stavka 3. Uredbe o Uredu za opće poslove
i protokol Republike Hrvatshe ("Narodne novine", broj 52/90 i
8/91) na sjednici 28. siječnja 1993. godine donijela je

## RJEŠENJE

### o imenovanju predstojnika Ureda za opće poslove i protokol Republike Hrvatske

Imenuje se JOSIP SLUNJSKI predstojnikom Ureda za opće poslove i protokol,
Republike Hrvatske.

Klasa: 080--02/93/01/23

Urbroj: 50304/2-93-01

Zagreb, 28. siječnja 1993.

Predsjednik

**Hrvoje Šarinić, v. r.**

Rješenje, NN 12/1993-182
## Rješenje o imenovanju predstojnika i članova Upravnog odbora Poduzeća "Alan", Zagreb

### NN 12/1993 (5.2.1993.), Rješenje o imenovanju predstojnika i članova Upravnog odbora Poduzeća "Alan", Zagreb

# VLADA REPUBLIKE HRVATSKE

Vlada Republike Hrvatske na osnovi članka 23. stavka 4. Zakona o Vladi
Republike Hrvatske ("Narodne novine", broj 4 1 /90, 8/91,14/91,
53A/91, 9/92 i 55/92) i točke V. stavka 3. Odluke o osnivanju Poduzeća
"Alan", Zagreb, na sjednici održanoj 28. siječnja 1993. godine
donijela je

## RJEŠNJE

### o imenovanju predsjednika i članova Upravnog odbora Poduzeća "Alan", Zagreb

1. Imenuje se GOJKO ŠUŠAK predsjednikom Upravnog odbora Poduzeća "Alan",
Zagreb.

2. Za članove Upravnog odbora Poduzeća "Alan", Zagreb, imenuju
se:

- JOZO MARTINOVIĆ

- dr. FRANJO GREGURIĆ

- ZORAN JAŠIČ

- IVAN JARNJAK.

Klasa: 080-02/93-01/24

Urbroj : 50304/2-93-01

Zagreb, 28. siječnja 1993.

Predsjednik

**Hrvoje Šarinić, v. r.**

Rješenje, NN 12/1993-183
## Rješenje o imenovanju vršitelja dužnosti direktora Poduzeća "Alan", Zagreb

### NN 12/1993 (5.2.1993.), Rješenje o imenovanju vršitelja dužnosti direktora Poduzeća "Alan", Zagreb

# VLADA REPUBLIKE HRVATSKE

Vlada Republike Hrvatske na osnovi članka 23. stavka 4. Zakona o Vladi
Republike Hrvatske ("Narodne novine", broj 41/90, 8/91,14/91,
53A/91, 9/92 i 55/92) i točke VIII. stavka 1. Odluke o osnivanju Poduzeća
"Alan", Zagreb, na sjednici održanoj 28. siječnja 1993. godine
donijela je

## RJEŠENJE

### o imenovanju vršitelja dužnosti direktora Poduzeća "Alan", Zagreb

Imenuje se VLADIMIR ZAGOREC vršiteljem dužnosti direktora Poduzeća "Alan",
Zagreb.

Klasa: 080-02/93-01/25

Urbroj : 50304/2-93-01

Zagreb, 28. siječnja 1993.

Predsjednik

**Hrvoje Šarinić, v. r.**

Rješenje, NN 12/1993-184
## Pravilnik o obilježavanju vozila kojim se prevoze djeca

### NN 12/1993 (5.2.1993.), Pravilnik o obilježavanju vozila kojim se prevoze djeca

# MINISTARSTVO POMORSTVA, PROMETA I VEZA

Temeljem članka 316. stavak 2. točka 1. Zakona o sigurnosti prometa
na cestama ("Narodne novine", br. 84/92), ministar pomorstva
prometa i veza u suglasnosti s ministrom unutarnjih poslova, donosi

## PRAVILNIK

### o obilježavanju vozila kojim se prevoze djeca

Članak 1.

Ovim se pravilnikom propisuju značenje, oblik, sadržaj, boja, dimenzije
i mjesto postavljanja znaka za obilježavanje vozila kojim se prevoze djeca
(u daljnjem tekstu: znak).

Članak 2.

Znak se postavlja na vozilo samo kad se vozilom prevoze djeca.

Članak 3.

Znak ima oblik kvadrata dimenzije 400 x 400 mm. Osnovna boja znaka je
narančasta s crnim rubom i ucrtanim simbolom koji predstavlja figuru dvoje
djece u odgovarajućem omjeru, u skladu s važećim standardima za takvu vrstu
znakova. Simbol koji predstavlja figuru dvoje djece crne je boje (crtež
br. 1 - u prilogu). Uz znak se može dodati i natpis "Prijevoz djece".
Natpis je crne boje na bijeloj podlozi (crtež br. 2. - u prilogu). Crteži
br.1. i 2. tiskani su uz ovaj propis i čine njegov sastavni dio.

Članak 4.

Znak se postavlja na lijevoj polovici prednje i stražnje strane vozila
ispod staklenih površina. Donji rub znaka može biti udaljen od površine
kolnika najviše 80 cm. Znak na vozilu uvijek mora biti čitljiv i dobro
vidljiv.

Članak 5.

Znak je prevučn reflektirajućom tvari odgovarejuće boje.

Članak 6.

Znak se može nacrtati ili ispisati na karoseriji vozila ili izraditi
na posebnoj ploči ili od folije tako da se može lako postavljati.

Članak 7.

Stupanjem na snagu ovog pravilnika prestaje važiti Pravilnik o načinu
obilježavanja vozila kojim se prevoze djeca ("Narodne novine",
br. 53/91).

Članak 8.

Ovaj pravilnik stupa na snagu u roku od 8 dana od dana objave u "
Narodnim novinama".

Klasa: 011-01/93-02/06

Urbroj : 530-01-93-1

Zagreb, 28. siječnja 1993.

Ministar pomorstva, prometa i veza

**Ivica Mudrinić, dipl. ing., v. r**

Pravilnik, NN 12/1993-189
## Pravilnik o posebnom znaku za označavanje vozila invalida

### NN 12/1993 (5.2.1993.), Pravilnik o posebnom znaku za označavanje vozila invalida

# MINISTARSTVO POMORSTVA,PROMETA I VEZA

Temeljem članka 15. te članka 316. stavak 2. Zakona o sigurnosti prometa
na cestama ("Narodne novine", br. 84/92) ministar pomorstva,
prometa i veza u suglasnosti s Ministrom unutarnjih poslova. donosi

## PRAVILNIK

### o posebnom znaku za označavanje vozila invalida

Članak 1.

Ovim se pravilnikom propisuju značenje, oblik, sadržaj, boja, dimenzije
i mjesto postavljanja znaka za označavanje vozila invalida (u daljnjem
tekstu: znak).

Članak 2.

Znak ima oblik kvadrata u koji je upisan krug s ucrtanim simbolom koji
predstavlja profil vozača u sjedećem položaju u pokretnoj stolici za invalidnu
osobu. Osnovna boja znaka je bijela, a upisanog kruga plave, s ucrtanim
simbolom bijele boje. Dimenzije znaka su 110 x 110 mm, a veličina simbola
znaka je u odgovarajućem omjeru s veličinom znaka i treba biti u skladu
s važećim standardima za takvu vrstu znakova. Znak je prikazan na crtežu
1. (u prilogu) koji je tiskan uz ovaj pravilnik i čini njegov sastavni
dio.

Članak 3.

Znak se izrađuje od odgovarajućeg ljepljivog materijala u obliku naljepnice,
prevučene i reflektirajućom tvari odgovarajućih boja. Znak se ne može javno
prodavati.

Članak 4.

Znak se lijepi na uočljivo mjesto "u gornji desni kut prednjeg
vjetrobranskog stakla i gornji lijevi kut stražnjeg vjetrobranskog stakla
i to na unutarnju stranu stakla."

Članak 5.

Stupanjem na snagu ovog pravilnika prestaje važiti Pravilnik o posebnom
znaku za označavanje vozila kojima upravlja-osoba kojoj su oštećeni ekstremiteti
bitni za upravljanje vozilom ("Narodne novine", br. 53/91).

Članak 6.

Ovaj pravilnik stupa na snagu u roku od 8 dana od dana objave u "Narodnim
novinama".

Klasa: 011-01/93-02/07

Urbroj : 530-01-93-1

Zagreb, 28. siječnja 1993.

Ministar pomorstva, prometa i veza

**Ivica Mudrinić, dlpl. ing., v. r.**

Pravilnik, NN 12/1993-190
## Odluka o graničnoj svoti najnižeg mirovinskog primanja od 1. studenoga 1992

### NN 12/1993 (5.2.1993.), Odluka o graničnoj svoti najnižeg mirovinskog primanja od 1. studenoga 1992

# REPUBLIČKI FOND MIROVINSKOG I INVALIDSKOG OSIGURANJA RADNIKA HRVATSKE

Na temelju članka 92. st. 3. i 4. i članka 232. Zakona o mirovinskom
i invalidskom osiguranju ("Narodne novine", broj 26/83, 5/86,
42/87, 34/89, 57/89. 40/90 i 9/91) te članka 6. točka 12. Statuta Republičkog
fonda mirovinskog i invalidskog osiguranja radnika Hrvatske ("Narodne
novine", broj 58/90 i 21/92), Upravni odbor Republičkog fonda mirovinskog
i invalidskog osiguranja radnika Hrvatske, na sjednici održanoj 25. siječnja
1993. donosi

## ODLUKU

### o graničnoj svoti najnižeg mirovinskog primanja od 1. studenoga 1992.

1. Kao granična svota najnižeg mirovinskog primanja, radi određivanja
zaštitnog dodatka uz mirovinu, određuje se od 1. studenoga 1992. svota
od 23.977.- HRD.

2. Kao granična svota najnižeg mirovinskog primanja, radi određivanja
zaštitnog dodatka uz mirovinu, ostvarenu prema Zakonu o posebnim uvjetima
za stjecanje mirovine radnika zaposlenih u rudnicima ugljena ("Narodne
novine", br. 41/68 i 20/70) i Zakona o posebnim uvjetima za stjecanje
mirovine radnika zaposlenih u rudnicima ugljena na području Republike Hrvatske
("Narodne novine", broj 40/73), određuje se od 1. studenoga 1992.
svota od 31.510.-HRD.

3. Prema graničnoj svoti najnižega mirovinskog primanja iz točke 1.
i 2. ove odluke, odredit će se nova svota zaštitnog dodatka svim korisnicima
mirovine koji imaju pravo na taj doplatak, po službenoj dužnosti, bez donošenja
rješenja.

4. Ova Odluka stupa na snagu osmog dana od dana objave u "Narodnim
novinama", a primjenjuje se od 1. studenoga 1992.

Klasa: 140.13/93-01/620

Urbroj : 341-99-01/93-2

Zagreb, 25. siječnja 1993.

Predsjednik Upravnog odbora Republičkog fonda

mirovinskog i invalidskog osiguranja radnika Hrvatske

**dr. Stjepan Blažinkov, v. r.**

Odluka, NN 12/1993-192
## Odluka o visini minimalne mirovine od 1. studenoga 1992

### NN 12/1993 (5.2.1993.), Odluka o visini minimalne mirovine od 1. studenoga 1992

# REPUBLIČKI FOND MIROVINSKOG I INVALIDSKOG OSIGURANJA RADNIKA HRVATSKE

Na temelju članka 91. stavak 2. Zakona o mirovinskom i invalidskom osiguranju
("Narodne novine", broj 26/83, 5/86, 42/87, 34/89, 57/89, 40/90
i 9/91) i članka 6. točka 12. Statuta Republičkog fonda mirovinskog i invalidskog
osiguranja radnika Hzvatske ("Narodne novine", broj 58/90 i 21/92),
Upravni odbor Republičkog fonda mirovinskog i invalrskog osiguranja radnika
Hrvatske, na sjednici održanoj 25. siječnja 1993., donosi

## ODLUKU

### o visini minimalne mirovine od 1. studenoga 1992.

1. Minimalna mirovina od 1. studenoga 1992. iznosi 37.056. - HRD.

2. Ova odluka stupa na snagu osmog dana od dana objave u "Narodnim
novinama", a primjenjuje se od 1. studenoga 1992.

Klasa: 140-13/93-01/620

Urbroj : 341-99-01/93-3

Zagreb, 25. siječnja 1993.

Predsjednik Upravnog odbora Republičkog fonda

mirovinskog i invalidskog osiguranja radnika Hrvatske

**dr. Stjepan Blažinkov, v. r.**

Odluka, NN 12/1993-193
## Odluka o usklađivanju doplatka za pomoć i njegu od 1. studenog 1992

### NN 12/1993 (5.2.1993.), Odluka o usklađivanju doplatka za pomoć i njegu od 1. studenog 1992

# REPUBLIČKI FOND MIROVINSKOG I INVALIDSKOG OSIGURANJA RADNIKA HRVATSKE

Na temelju članka 76. stavka 4. i članka 123. Zakona o mirovinskom i
invalidskom osiguranju ("Narodne novine", br. 26/83, 5/86, 32/87,
34/89, 57/89, 40/90 i 9/91) i članka 6. točke 12. Statuta Republičkog fonda
mirovinskog i invalidskog osiguranja radnika Hrvatske ("Narodne novine",
br. 58/90 i 21/92) Upravni odbor Republičkog fonda mirovinskog i invalidskog
osiguranja radnika Hrvatske, na sjednici održanoj 25. siječnja 1993. donosi

## ODLUKU

### o usklađivanju doplatka za pomoć i njegu od 1. studenoga 1992.

1. Puna svota doplatka za pomoć i njegu od 1. studenoga 1992. iznosi
15.845.- HRD.

2. Smanjena svota doplatka za pomoć i njegu od 1. studenoga 1992. iznosi
11.942. - HRD.

3. Slijepom korisniku obiteljske mirovine doplatak za pomoć i njegu
pripada u punoj svoti.

4. Za korisnika doplatka za pomoć i njegu iz članka 76. stavka 1. točka
3. Zakona o mirovinskom i invalidskom osiguranju, te korisnika invalidske
ili starosne mirovine, koji je pravo na taj doplatak stekao zbog sljepoće,
doplatak za pomoć i njegu od 1. studenoga 1992. iznosi 19.828.- HRD.

5. U skladu s odredbama iz toč.1. do 4. ove odluke, odredit će se, po
službenoj dužnosti, boz donošenja rješenja, pripadajuća nova svota doplatka
ze pomoć i njegu svim korisnicima koji imaju pravo na taj doplatak na dan
1. studenoga 1992. ili su to pravo ostvarili nakon toga dana, a najkasnije
do 31. prosinca 1992.

6. Ova odluka stupa na snagu osmoga dana od dana objave u "Narodnim
novinama", a primjenjuje se od 1. studenoge 1992.

Klasa: 140-13/93-01/620

Urbroj : 341-99-01/93-6

Zagreb, 25. siječnja 1993.

predsjednik Upravnog odbora Republičkog fonda

mirovinskog i invalidskog osiguranja radnika Hrvatske

**dr. Stjepan Blažinkov, v. r.**

Odluka, NN 12/1993-195
## Odluka o iznimnom usklađivanju doplatka za djecu od 1. siječnja 1993

### NN 12/1993 (5.2.1993.), Odluka o iznimnom usklađivanju doplatka za djecu od 1. siječnja 1993

# REPUBLIČKI FOND MIROVINSKOG I INVALIDSKOG OSIGURANJA RADNIKA HRVATSKE

198 Na osnovi članka 46. Zakona o doplatku za djecu ("Narodne novine",
br. 44/77, 52/85, 8/90 i 40/90) i članka 6. točka 1. Statuta Republičkog
fonda mirovinskog i invalidskog osiguranja radnika Hrvatske ("Narodne
novine", broj 58/90) Upravni odbor Republičkog fonda mirovinskog i
invalidskog osiguranja radnika Hrvatske, na sjednici održanoj 25. siječnja
1993, donosi

## ODLUKU

### o iznimnom usklađivanju doplatka za djecu od 1. siječnja 1993.

1. Zbog osjetnog povećanja cijena osnovnih proizvoda osobne potrošnje
tijekom godine 1992. svote doplatka za djecu utvrđene Odlukom o iznimnom
usklađivanju doplatka za djecu od 1. kolovoza 1992. ("Narodne novine",
broj 48/92 - u daljnjem tekstu: Odluka iz 1992.), povećavaju se od 1. siječnja
1993. za 307,8%.

2. Svote doplatka za djecu iz točke 2. Odluke iz 1992. povećane u smislu
točke 1. ove odluke iznose:

a) 15.863.-HRD po djetetu, ako prihod ostvaren po osnovi zaposlenja
iznosi do 2.283 - HRD po članu kućanstva mjesečno;

b) 9.644. HRD po djetetu, ako prihod ostvaren po osnovi zaposlenja iznosi
preko 2283: - HRD do 2.893: - HRD po članu kućanstva mjesečno;

c) 8.609. - HRD po djetetu, ako prihod ostvaren po osnovi zaposlenja
iznosi preko 2.893. - HRD do 3.612. - HRD po članu kućanstva mjesečno.

Ako korisnik osim prihoda ostvarenih po osnovi zaposlenja ostvaruje
i druge prihode (članak 39. stavak 2. Zakona o doplatku za djecu - u daljnjem
tekstu: Zakon). usklađena puna svota doplatka za djecu, od koje se određuje
doplatak u smanjenoj svoti (članak 43. Zakona), iznosi 8.609. - HRD po
djetetu.

3. Svote doplatka za djecu iz točke 3. Odluke iz 1992. povećane u smislu
točke 1. ove odluke iznose:

a) 23.139.-HRD po djetetu, ako prihod ostvaren po osnovi zaposlenja
iznosi do 2.970. - HRD po članu kućanstva mjesečno;

b) 13.490.-HRD po djetetu, ako prihod ostvaren po osnovi zaposlenja
iznosi preko 2.970.- HRD do 3.722.- HRD po članu kućanstva mjesečno;

c) 11.863. - HRD po djetetu, ako prihod ostvaren po osnovi zaposlenja
iznosi preko 3.722. - HRD do 4.691. - HRD po članu kućanstva mjesečno.

Ako korisnik, osim prihoda ostvarenih po osnovi zaposlenja, ostvaruje
i druge prihode (članak 42. stavak 2. Zakona), usklađena puna svota doplatka
za djecu, od koje se određuje doplatak u smanjenoj svoti (članak 43. Zakona),
iznosi 11.863. - HRD po djetetu.

4. Iznimno usklađivanje doplatka za djecu sadašnjim korisnicima obavit
će, prema ovoj odluci, područne službe Republičkog fonda mirovinskog i
invalidskog osiguranja radnika Hrvatske, po službenoj dužnosti bez donošenja
rješenja u skladu sa Zakonom.

5. Ova odluka stupa na snagu idućeg dana nakon objave u "Narodnim
novinama", a prinijenjuje se od 1. siječnja 1993.

Klasa: 140-13/93-01/620.

Urbroj : 341-99-01/93-8

Zagreb, 25. siječnja 1993.

Predsjednik Upravnog odbora Republičkog fonda

mirovinskog i invalidskog osiguranja radnika Hrvatske

**dr. Stjepan Blažinkov, v. r.**

Odluka, NN 12/1993-198
## Odluka o graničnoj svoti najnižega mirovinskog primanja od 1. studenoga 1992

### NN 12/1993 (5.2.1993.), Odluka o graničnoj svoti najnižega mirovinskog primanja od 1. studenoga 1992

# REPUBLIČKI FOND MIROVINSKOG I INVALIDSKOG OSIGURANJA SAMOSTALNIH PRIVREDNIKA HRVATSKE

Na temelju članka 92. st. 1, 2. i 3. Zakona o mirovinskom i invalidskom
osiguranju ("Narodne novine", br. 26/83, 5/86, 42/87, 34/89,
57/89, 40/90 i 9/91), te članka 6. točke 13. Statuta Republičkog fonda
mirovinskog i invalidskog osiguranja samostalnih privrednika Hrvatske ("Narodne
novine", br. 58/80 i 21/92), Upravni odbor Republičkog fonda mirovinskog
i invalidskog osiguranja samostalnih privrednika Hrvatske, na sjednici
održanoj 25. siječnja 1993, donosi

## ODLUKU

### o graničnoj svoti najnižega mirovinskog primanja od 1. studenoga 1992.

1. Kao granična svota najnižega mirovinskog primanja, radi određivanja
zaštitnog dodatka uz mirovinu, određuje se od 1. studenoga 1992. svota
od 16.425.- HRD.

2. Prema graničnoj svoti najnižega mirovinskog primanja iz točke 1.
ove odluke, odredit će se nova svota zaštitnog dodatka svim korisnicima
mirovine koji imaju pravo na taj dodatak, po službenoj dužnosti, bez donošenja
rješenja.

3. Ova odluka stupa na snagu osmoga dana od dana objave u "Narodnim
novinama", a primjenjuje se od 1. studenoga 1992.

Klasa: 142-13/93-01/622

Urbroj : 342-99-01/93-2

Zagreb, 25. siječnja 1993.

Predsjednik Upravnog odbora

Republičkog fonda mirovinskog i invalidskog osiguranja

samostalnih privrednika Hrvatske

**dr. Stjepan Blažinkov, v. r.**

Odluka, NN 12/1993-200
## Odluka o usklađivanju doplatka za pomoć i njegu od 1. studenoga 1992

### NN 12/1993 (5.2.1993.), Odluka o usklađivanju doplatka za pomoć i njegu od 1. studenoga 1992

# REPUBLIČKI FOND MIROVINSKOG I INVALIDSKOG OSIGURANJA SAMOSTALNIH PRIVREDNIKA HRVATSKE

203 Na temelju članka 76. stavka 4. i članka 123. Zakona o mirovinskom
i invalidskom osiguranju ("Narodne novine", br. 26/83, 5/86,
42/87, 34/89, 57/89, 40/90 i 9/91) i kao 6. točke 13. Statuta Republičhog
fonda mirovinskog i invalidskog osiguranja samostalnih privrednika Hrvatske
("Narodne novine", br. 58/90 i 21/92), Upravni odbor Republičkog
fonda mirovinskog i invalidskog osiguranja samostalnih privrednika Hrvatske,
na sjednici održanoj 25. siječnja 1993, donosi

## ODLUKU

### o usklađivanju doplatka za pomoć i njegu od 1. studenoga 1992.

1. Puna svota doplatka za pomoć i njegu od 1. studenoga 1992. iznosi
13.140.- HRD.

2. Smanjena svota doplatka za pomoć i njegu od 1. studenoga 1992. iznosi
9.855.- HRD.

3. Slijepom korisniku obiteljske mirovine doplatak za pomoć i njegu
pripada u punoj svoti.

4. Za korisnika doplatka za pomoć i njegu iz članka 76. stavka 1. točke
3. Zakona o mirovinskom i invalidskom osiguranju, doplatak za pomoć i njegu
od 1. studenoga 1992. iznosi 16.425. - HRD.

5. U skladu s odredbama iz toč. 1. do 4. ove odluke, odredit će se po
službenoj dužnosti, bez donošenja rješenja, pripadajuća nova svota doplatka
za pomoć i njegu svim korisnlcima koji imaju pravo na taj doplatak na dan
1. studenoga 1992. ili su to pravo ostvarili nakon toga dana, a najkasnije
do 31. prosinca 1992.

6. Ova odluka stupa na snagu osmoga dana od dana objave u "Narodnim
novinama", a primjenjuje se od 1. studenoga 1992.

Klasa: 142-13/3-01/622

Urbroj : 342-99-01/93-5

Zagreb, 25. siječnja 1993.

Predsjednik Upravnog odbora

Republičkog fonda mirovinskog i invalidskog osiguranja

samostalnih privrednika Hrvatske

**dr. Stjepan Blažinkov, v. r.**

Odluka, NN 12/1993-203
## Podatak o vrijednosti boda za plaćanje naknada za pokriće troškova tipnog ispitivanja mjerila, pregleda etalona, uzoraka, referentnih tvari i mjerila

### NN 12/1993 (5.2.1993.), Podatak o vrijednosti boda za plaćanje naknada za pokriće troškova tipnog ispitivanja mjerila, pregleda etalona, uzoraka, referentnih tvari i mjerila

# DRŽAVNI ZAVOD ZA NORMIZACIJU I MJERITELJSTVO

Na osnovi točke VIII stavak 2. Odluke o visini i načinu plaćanja naknada
za pokriće troškova tipnog ispitivanja mjerila, pregleda etalona, uzoraka,
referentnih tvari i mjerila ("Narodne novine" br. 49/92) objavljuje
se

## PODATAK

### o vrijednosti boda za plaćanje naknada za pokriće troškova tipnog ispitivanja mjerila, pregleda etalona, uzoraka, referentnih tvari i mjerila

1. U smislu Odluke o visini i načinu plaćanja naknade za pokriće troškova
tipnog ispitivanja mjerila, pregleda, etalona, uzoraka referentnih tvari
i mjerila ("Narodne novine" br. 49/92) 1 bod vrijedi 2,5 HRD.

2. Bod će se obračunavati u smislu točke 1. ovog Podatka od dana objavljivanja
u "Narodnim novinama".

Klasa: 383-02/93-01/25

Urbroj : 558-06/ 1-93-2

Zagreb, 28. siječnja 1993.

Direktor Državnog zavoda za normizaciju i mjeriteljstvo

**Aleksandar Čaklovtć, dipl. inž., v. r.**

Ostalo, NN 12/1993-205
## Podatak o vrijednosti boda za plaćanje naknada za pokriće troškova za ispitivanje i žigosanje predmeta od plemenitih kovina

### NN 12/1993 (5.2.1993.), Podatak o vrijednosti boda za plaćanje naknada za pokriće troškova za ispitivanje i žigosanje predmeta od plemenitih kovina

# DRŽAVNI ZAVOD ZA NORMIZACIJU I MJERITELJSTVO

Na osnovi točke X stavak 2. Odluke o visini i načinu plaćanja naknade
za pokriće troškova za ispitivanje i žigosanje predmeta od plemenitih kovina
("Narodne novine", br. 49/92) objavljuje se

## PODATAK

### o vrijednosti boda za plaćanje naknada za pokriće troškova za ispitivanje i žigosanje predmeta od plemenitih kovina

1. U smislu Odluke o visini i načinu plaćanja naknade za pokriće troškova
za ispitivanje i žigosanje predmeta od plemenitih kovina ("Narodne
novine" br. 49/92) 1 bod vrijedi 2,5 HRD.

2. Bod će se obračunavati u smislu točke 1. ovog Podatka od dana objavljivanja
u "Narodnim novinama".

Klasa: 383-02/93-01/26

Urbroj : 558-06/1-93-2

Zagreb 28. siječnja 1993.

Direktor Državnog zavoda za normizaciju i mjeriteljstvo

**Aleksandar Čaklović, dipl. inž., v. r.**

Ostalo, NN 12/1993-206
## Ukaz

### NN 13/1993 (5.2.1993.), Ukaz

# PREDSJEDNIK REPUBLIKE HRVATSKE

Na temelju članka 99. stavka 2. Ustava Republike Hrvatske i članka 15.
Zakona o inozemnim poslovima ("Narodne novine", broj 53/91) donosim

## UKAZ

kojim postavljam gospodina BRANKA SALAJA za izvanrednog i opunomoćenog
veleposlanika Republike Hrvatske u Republici Francuskoj, za stalnog predstavnika
Republike Hrvatske pri UNPROFOR-u, sa sjedištem u Parizu.

Broj : PA5-7/1-93.

Zagreb, 8. veljače 1993.

Predsjednik Republike Hrvatske

**dr. Franjo Tuđman, v. r.**

Ostalo, NN 13/1993-207
## Naredba o visini naknade za izdavanje svjedodžbe

### NN 13/1993 (5.2.1993.), Naredba o visini naknade za izdavanje svjedodžbe

# MINISTARSTVO POLJOPRIVREDE I ŠUMARSTVA

Na temelju članka 86. stavka 1. Zakona o zdravstvenoj zaštiti životinja
i veterinarskoj djelatnosti ("Narodne novine", broj 52/91), ministar
poljoprivrede i šumarstva donosi

## NAREDBU

### o visini naknade za izdavanje svjedodžbe o zdravstvenom stanju životinja

I.

Za izdavanje svjedodžbe o zdravstvenom stanju životinja plaća se naknada
za svaku vrstu i kategoriju životinja u visini i to za:

1. kopitare :

```
        - konja                                                                 1.350 HRD
        - ždrijebe do 3 mjeseca starosti                                        500 HRD
        - magarca. mazgu i mulu                                                 200 HRD
2. papkare :
        - govedo                                                                1.350 HRD
        - tele do 3 mjeseca starosti                                            500 HRD
        - svinju                                                                200 HRD
        - prase do 2 mjeseca starosti                                           50 HRD
        - ovcu i kozu                                                           130 HRD
        - janje i jare do 2 mjeseca starosti                                    70 HRD
3.perad:
        - perad do 10dana starosti                                              1 HRD
        - brojlera                                                              2 HRD
        - ostalu perad                                                          5 HRD
4.psa                                                                           600 HRD
5.mačku                                                                 300HRD
6.kuniće :
        - kunića za rasplod                                                     20HRD
        - kunića mladog                                                 5HRD
7.pčele po košnici                                                              150HRD
8.ribe iz uzgajališta po kg                                                     3HRD
9.puževe po kg                                                          3HRD
10.divljač:
        - krupna divljač dlakava                                                500 HRD
        - krupna divljač pernata                                                250HRD
        - sitna divljač dlakava                                                 200HRD
        - pernata divljač do 10 dana starosti                                   1 HRD
        - ostala pernate divljač                                                5 HRD

```

```
II.
```

Stupanjem na snagu ove naredbe prestaje vrijediti Naredba o visini naknade
za izdavanje svjedodžbe o zdravstvenom stanju životinja ("Narodne
novine", broj 57/92).

III.

Ova naredba stupa na snagu osmog dana od dana objave u "Narodnim
novinama".

Klasa: 322-1/93-1/26

Urbroj : 525-01-93-1

Zagreb, 21. siječnja 1993.

Ministar poljoprivrede i šumarstva

**dr. Ivan Majdak, v. r.**

Naredba, NN 13/1993-208
## Odluka o izmjeni Odluke o utvrđivanju vrijednosti

### NN 13/1993 (5.2.1993.), Odluka o izmjeni Odluke o utvrđivanju vrijednosti

# REPUBLIČKI FOND ZDRAVSTVENOG OSIGURANJA I ZDRAVSTVA HRVATSKE

Na osnovi odredbe članka 111. Zakona o zdravstvenoj zaštiti i
zdravstvenom osiguranju ("Narodne novine" broj 12/91 - pročišćeni
tekst 19/91, 53A/91. 18/92 i 69/92) i odredbi članka 22. Statuta
Republičkog fonda zdravstvenog osiguranja i zdravstva Hrvatske ("Narodne
novine" broj 48/90). Skupština Republičkog fonda zdravstvenog
osiguranja i zdravstva Hrvatske na 10. sjednici održanoj 29. siječnja
1993. godine, donijela je

## ODLUKU

### o izmjeni Odluke o utvrđivanju vrijednosti boda za primjenu Popisa dijagnostičkih i terapijskih postupaka - vremenski i kadrovski normativi u 1992. godini

I.

U Odluci o izmjeni i dopuni Odluke o utvrđivanju vrijednosti boda
za primjenu Popisa dijagnostičkih i terapijskih postupaka - vremenski
i kadrovski normativi u 1992. godini ("Narodne novine" broj 82/92)
u točki V. iza teksta: "od 1. studenog 1992. godine",
dodaje se tekst: "do 31. siječnja 1993. godine".

II.

Ova odluka stupa na snagu danom objave u "Narodnim novinama".

Klasa: 025-04/93-01/09

Urbroj : 338-24-93-1 Zagreb,

29. siječnja 1993.

Predsjednik Skupštine Republičkog fonda

**prim. dr. sci. Mate LjubIčtć, v. r.**

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)
![](../../TElPosta.GIF)

Odluka, NN 13/1993-212
## Ukaz

### NN 14/1993 (15.2.1993.), Ukaz

# PREDSJEDNIK REPUBLIKE HRVATSKE

Na temelju članka 99. stavka 2. Ustava Republike Hrvatske i članka 15.
Zakona o inozemnim poslovima ("Narodne novine" broj 53/91) donosim

## UKAZ

### kojim postavljam gospodina

### NEVENA JURICU

za izvanrednog i opunomoćenog veleposlanika Republike Hrvatske u Novom
Zelandu.

Broj : PA 12-5/2-93.

Zagreb, 11. veljače 1993.

Predsjednik Republike Hrvatske

**dr. Franjo Tuđman, v. r.**

Ostalo, NN 14/1993-217
## Odluka o članstvu Republike Hrvatske u Međunarodnoj banci za obnovu i razvoj i njezinim afilijacijama

### NN 14/1993 (15.2.1993.), Odluka o članstvu Republike Hrvatske u Međunarodnoj banci za obnovu i razvoj i njezinim afilijacijama

# VLADA REPUBLIKE HRVATSKE

Na temelju članka 6. Zakona o prihvaćanju članstva Republike Hrvatske
u Međunarodnom monetarnom fondu i drugim međunarodnim financijskim organizacijama
na temelju sukcesije ("Narodne novine", broj 89/92) Vlada Republike
Hrvatske je na sjednici održanoj 15. veljače 1993. godine, donijela

## ODLUKU

### o članstvu Republike Hrvatske u Međunarodnoj banci za obnovu i razvoj i njezinim afilijacijama

I.

U skladu s člankom 1. Zakona o prihvaćanju članstva Republike Hrvatske
u Međunarodnom monetarnom fondu i drugim međunarodnim financijskim organizacijama
na temelju sukcesije ("Narodne novine", br. 89/92), prihvaća
se članstvo Republike Hrvatske u Međunarodnoj banci za obnovu i razvoj
(u daljnjem tekstu: Banka), kao i njezinim afilijacijama: Međunarodnoj
financijskoj korporaciji (u daljnjem tekstu: Korporacija), Međunarodnom
udruženju za razvoj (u daljnjem tekstu: Udruženje) i u Agenciji za multilateralne
garancije investicija (u daljnjem tekstu: Agencija) i to putem nasljeđivanja
(sukcesija) članstva bivše Socijalističke Federativne Republike Jugoslavije
(SFRJ) u Banci, Korporaciji, Udruženju i Agenciji, a sukladno s uvjetima
i načinima predloženima u pismu predsjednika Banke, od 15. siječnja 1993.
godine.

II.

Prihvaća se udio Republike Hrvatske u imovini bivše SFRJ u Banci, Korporaciji
i Agenciji i upisanom i uplaćenom kapitalu u Udruženju, predviđen za Republiku
Hrvatsku sa 29,38%, kako je to dano u tabelama 1, 2, 3 i 4 priloga, uz
pismo predsjednika Banke, od 15. siječnja 1993. godine.

III.

Također se potvrđuje konačan Sporazum, utvrđen razmjenom pisama između
ministra financija Republike Hrvatske i predsjednika Banke, o podjeli i
preuzimanju obveza po zajmovima Banke za korisnike sa teritorija Republike
Hrvatske kojim se zamjenjuje privremeni Sporazum od 27. veljače 1992. godine
(u skladu s prijedlogom u prilogu 2. uz pismo Banke, od 27. siječnja 1993.
godine).

IV.

Zadužuje se Ministarstvo pravosuđa i uprave da u suradnji s Ministarstvom
financija i Narodnom bankom Hrvatske pristupi izradi svih prijedloga potrebnih
akata i zakona za provođenje ove Odluke.

V.

O donošenju ove Odluke Vlada Republike Hrvatske obavijestit će Banku,
Korporaciju, Udruženje i Agenciju.

VI.

Ova Odluka stupa na snagu danom donošenja, a objavit će se u "Narodnim
novinama".

Klasa: 450-03/93-01/02

Urbroj : 5030112-93-3

Zagreb,15. veljače 1993.

Predsjednik

**Hrvoje Šarinić, v. r.**

Odluka, NN 14/1993-219
## Odluka o izmjeni i dopuni Odluke o načinu stjecanja potraživanja stranih osoba u domicilnoj valuti Republike Hrvatske

### NN 14/1993 (15.2.1993.), Odluka o izmjeni i dopuni Odluke o načinu stjecanja potraživanja stranih osoba u domicilnoj valuti Republike Hrvatske

# VLADA REPUBLIKE HRVATSKE

Na temelju članka 55. Zakona o deviznom poslovanju i članka 7. Zakona
o preuzimanju saveznih zakona iz oblasti financija koji se u Republici
Hrvatskoj primjenjuju kao republički zakoni ("Narodne novine",
broj 53/91), Vlada Republike Hrvatske je, na sjednici održanoj 15. veljače
1993. godine, donijela

## ODLUKU

### o izmjeni i dopuni Odluke o načinu stjecanja potraživanja stranih osoba u domicilnoj valuti Republike Hrvatske

I.

Naziv Odluke o načinu stjecanja potraživanja stranih osoba u domicilnoj
valuti Republike Hrvatske ("Narodne novine", br. 55/91 i 63/91)
mijenja se i glasi: ODLUKA o načinu stjecanja potraživanja stranih osoba
iz određenih zemalja u domicilnoj valuti Republike Hrvatske"

II.

U stavku 2. točke II. Odluke, iza riječi "strane osobe" dodaju
se riječi "iz točke I. ove Odluke".

III.

U točki III. Odluke, iza riječi "strane osobe" dodaju se riječi
"iz toč. I. ove Odluke".

IV.

Točka V. Odluke mijenja se i glasi: "Banka ovlaštena za poslove
s inozemstvom može s nerezidentskog računa u domicilnoj valuti Republike
Hrvatske isplaćivati stranim osobama iz toč. I. ove Odluke, za potrebe
tekućih plaćanja i efektivne novčanice i to najviše do 2,500.000.- hrvatskih
dinara mjesečno. Iznimno od stavka 1. ove točke, Narodna banka Hrvatske
može odobriti i veće isplate efektivnih hrvatskih dinara."

V.

Odredbe iz točke V. Odluke primjenjuju se i za isplate u efektivnim
hrvatskim dinarima prema toč. 7a. "Odluke o načinu stjecanja dinarskih
potraživanja stranih osoba u Jugoslaviji", koja se u Republici Hrvatskoj
primjenjuje na osnovi članka 6. Zakona o preuzimanju saveznih zakona iz
oblasti financija, koji se u Republici Hrvatskoj primjenjuju kao republički
zakoni ("Narodne novine", broj 53/91).

VI.

Ova Odluka stupa na snagu danom objave u "Narodnim novinama".

Klasa: 451-01/93-01/01

Urbroj : 5030112-93-1

Zagreb,15. veljače 1993.

Predsjednik

**Hrvoje Šarinić, v. r.**

Odluka, NN 14/1993-221
## Odluka o izmjeni Odluke o prijavljivanju efektivnog stranog novca što ga građani Republike Hrvatske iznose iz Republike Hrvatske pri putovanju u inozemstvo, odnosno što ga strane fizičke osobe unose p

### NN 14/1993 (15.2.1993.), Odluka o izmjeni Odluke o prijavljivanju efektivnog stranog novca što ga građani Republike Hrvatske iznose iz Republike Hrvatske pri putovanju u inozemstvo, odnosno što ga strane fizičke osobe unose p

# VLADA REPUBLIKE HRVATSKE

Na temelju članka 80. stavka 2. Zakona o deviznom poslovanju i članka
7. Zakona o preuzimanju saveznih zakona iz oblasti financija, koji se u
Republici Hrvatskoj primjenjuju kao republički zakoni ("Narodne novine",
br. 53/91), Vlada Republike Hrvatske je na sjednici odžanoj 15. veljače
1993. godine, donijela

## ODLUKU

### o izmjeni Odluke o prijavljivanju efektivnog stranog novca što ga građani Republike Hrvatske iznose iz Republike Hrvatske pri putovanju u inozemstvo, odnosno što ga strane fizičke osobe unose pri ulasku u Republiku Hrvatsku

I.

U Odluci o prijavljivanju efektivnog stranog novca što ga građani Republike
Hrvatske iznose iz Republike Hrvatske pri putovanju u inozemstvo, odnosno
što ga strane fizičke osobe unose pri ulasku u Republiku Hrvatsku ("Narodne
novine", br. 55/91), briše se točka III. Točke IV. i V. Odluke postaju
točke III. i IV.

II.

Ova Odluka stupa na snagu danom objave u "Narodnim novinama".

Klasa: 451-01 /93-01 /02 .

Urbroj : 5030112-93-1

Zagreb,15. veljače 1993.

Predsjednik

**Hrvoje Šarinić, v. r.**

Odluka, NN 14/1993-222
## Odluka o izuzimanju nekretnine u k.o. Čakovec od zabrane prijenosa prava raspolaganja i korištenja

### NN 14/1993 (15.2.1993.), Odluka o izuzimanju nekretnine u k.o. Čakovec od zabrane prijenosa prava raspolaganja i korištenja

# VLADA REPUBLIKE HRVATSKE

Na temelju članka 5. Zakona o zabrani prijenosa prava raspolaganja i
korištenja određenih nekretnina u društvenom vlasništvu na druge korisnike
odnosno u vlasništvo fizičkih i pravnih osoba ("Narodne novine",
broj 53/90 i 61/91), a povodom prijedloga Baptističke crkve Čakovec, Bana
Jelačića 16, Vlada Republike Hrvatske je na sjednici održanoj 15. veljače
1993., donijela

## ODLUKU

### o izuzimanju nekretnine u k.o. Čakovec od zabrane prijenosa prava raspolaganja i korištenja

I.

Izuzima se od zabrane prijenosa prava raspolaganja i korištenja k.č.
br. 228/1/2/a/1/134/2 sa 1039 čhv, upisana u nap. br. 5081 k.o. Čakovec,
kao društveno vlasništvo pod upravom Općine Čakovec, nacionalizirana ranijim
vlasnicima Dragutinu HIRSCHSOHNU (HIRŠON) i Evi FELDEŠ, temeljem rješenja
Narodnog odbora Gradske općine Čakovec, od 21. srpnja 1952. godine, broj:
4166/1952, a sukladno sa Zakonom o nacionalizaciji privatnih privrednih
poduzeća (Službeni list FNRJ, broj 98/46 i 35/48).

II.

Nekretnina iz točke I. ove Odluke izuzima se radi formiranja novooblikovane
k.č. br. 228/1/2/a/1/133/2 k.o. Čakovec, a radi izgradnje Baptističke crkve
sa pastoralnim centrom i potrebnim pratećim sadržajima u Čakovcu.

III.

Parcela iz točke II. ove Odluke formirat će se prema prijavnom listu,
klasa: 936-02/92-02/438, od 2. lipnja 1992. godine, izrađenom sukladno
s uvjetima uređenja prostora, što ih je utvrdilo Izvršno vijeće Skupštine
općine Čakovec, klasa: 350-05/92-01/420, od 20. svibnja 1992. godine.

IV.

Prema akceptnom nalogu broj F 3456886 od 1. listopada 1992. godine,
sredstva za isplatu naknade prijašnjim vlasnicima prema tržišnim cijenama
osigurana su na depozitnom računu Općinske uprave Čakovec, br. 31400-697-16,
u iznosu od 11.719.920.- HRD.

V.

Ova Odluka stupa na snagu danom objave u "Narodnim novinama".

Klasa: 940-01 /92-01 /01

Urbroj : 5030109-93-9

Zagreb, 15. veljače 1993.

Predsjednik

**Hrvoje Šarinić, v. r.**

Odluka, NN 14/1993-223
## Odluka o prijenosu prava vlasništva nekretnine u k.o. Split

### NN 14/1993 (15.2.1993.), Odluka o prijenosu prava vlasništva nekretnine u k.o. Split

# VLADA REPUBLIKE HRVATSKE

Na temelju članka 3. stavka 2. Zakona o Vladi Republike Hrvatske ("Narodne
novine", broj 41/90, 8/91, 14/91, 53A/91, 9/92 i 55/92), Vlada Republike
Hrvatske je na sjednici održanoj 15. veljače 1993. godine, donijela

## ODLUKU

### o prijenosu prava vlasništva nekretnine u k.o. Split

I.

Prenosi se pravo vlasništva kč. br. 7289/2 sa 900 m2 zk. ul. br. 14279
k.o. Split sa Republike Hrvatske na Općinu Split, bez naknade.

II.

Prijenos prava vlasništva iz točke I. ove Odluke vrši se temeljem uvjeta
uređenja prostora Izvršnog vijeća Skupštine općine Split, a sadržanim u
uvjerenju Sekretarijata prostornog uređenja, graditeljstva i komunalnih
djelatnosti Općine Split, klasa: 350-05/92-01/182, od 11. prosinca 1992.
godine, izmijenjenim i dopunjenim aktom istoga organa klasa: 350-05/93-01/12,
od 29. siječnja 1993. godine, sve radi daljnje mogućnosti formiranja građevinske
parcele Nadbiskupije splitsko-makarske.

III.

Temeljem ove Odluke zemljišno-knjižna služba Općinskog suda u Splitu
upisat će pravo vlasništva Općine Split u odgovarajući zemljišno-knjižni
uložak.

IV.

Ova Odluka stupa na snagu danom donošenja i objavit će se u "Narodnim
novinama".

Klasa: 940-01/93-01/01

Urbroj : 5030109-93-11

Zagreb,15. veljače 1993.

Predsjednik

**Hrvoje Šarinić, v. r.**

Odluka, NN 14/1993-224
## Odluka o davanju na korištenje i upravljanje stambenog objekta u Zagrebu, Gregorjančeva 13, Uredu za opće poslove i protokol Republike Hrvatske

### NN 14/1993 (15.2.1993.), Odluka o davanju na korištenje i upravljanje stambenog objekta u Zagrebu, Gregorjančeva 13, Uredu za opće poslove i protokol Republike Hrvatske

# VLADA REPUBLIKE HRVATSKE

Na temelju članka 3. stavka 2. Zakona o Vladi Republike Hrvatske ("Narodne
novine", broj 41/90, 8/91, 14/91, 53A/91, 9/92 i 55/92), Vlada Republike
Hrvatske je na sjednici održanoj 15. veljače 1993. godine, donijela

## ODLUKU

### o davanju na korištenje i upravljanje stambenog objekta u Zagrebu, Gregorjančeva 13, Uredu za opće poslove i protokol Republike Hrvatske

I.

Stambeni objekt u Zagrebu, Gregorjančeva 13, vlasništvo Republike Hrvatske,
izuzima se Ministarstvu obrane od korištenja i daje na korištenje i upravljanje
Uredu za opće poslove i protokol Republike Hrvatske, a radi davanja u zakup
stranim diplomatsko konzularnim predstavništvima.

Klasa: 372-03/92-01/12

Urbroj : 5030109-93-2

Zagreb,15. veljače 1993.

Predsjednik

**Hrvoje Šarinić, v. r.**

Odluka, NN 14/1993-225
## Odluka o davanju ovlaštenja ministru pravosuđa i uprave

### NN 14/1993 (15.2.1993.), Odluka o davanju ovlaštenja ministru pravosuđa i uprave

# VLADA REPUBLIKE HRVATSKE

Na temelju članka 3. stavka 2. Zakona o Vladi Republike Hrvatske ("Narodne
novine", broj 41/90, 8/91, 14/91, 53A/91, 9/92 i 55/92), Vlada Republike
Hrvatske je na sjednici održanoj 15. veljače 1993. godine, donijela

## ODLUKU

### o davanju ovlaštenja ministru pravosuđa i uprave

I.

Ovlašćuje se ministar pravosuđa i uprave da u postupcima izdavanja građevinske
dozvole daje suglasnost za rekonstrukciju u objektima koji su vlasništvo
ili suvlasništvo Republike Hrvatske.

II.

Ova Odluka stupa na snagu danom objave u "Narodnim novinama".

Klasa: 940-01/92-01/01

Urbroj : 5030109-93-275

Zagreb, 15. veljače 1993.

Predsjednik

**Hrvoje Šarinić, v. r.**

Odluka, NN 14/1993-226
## Podatak o prosječno isplaćenoj neto plaći po djelatniku u privredi Republike Hrvatske za mjesec prosinac 1992. godine

### NN 14/1993 (15.2.1993.), Podatak o prosječno isplaćenoj neto plaći po djelatniku u privredi Republike Hrvatske za mjesec prosinac 1992. godine

# SLUŽBA DRUŠTVENOG KNJIGOVODSTVA

Na temelju članka 6. stavka 1. Uredbe o plaćama ("Narodne novine"
br. 9/93) generalni direktor Službe društvenog knjigovodstva Hrvatske objavljuje

## PODATAK

### o prosječno isplaćenoj neto plaći po djelatniku u privredi Republike Hrvatske za mjesec prosinac 1992. godine

Prosječno isplaćena neto plaća po djelatniku u privredi Republike Hrvatske
za mjesec prosinac 1992. godine iznosi 70.561 hrvatski dinar. Podatak iz
stavka 1. koristi se za primjenu članka 4. stavka 1. i članka 5. stavka
1. Uredbe o plaćama.

Klasa: 120-02/93-01/14

Urbroj : 321-03/93-01

Zagreb, 12. veljače 1993.

Generalni direktor Službe društvenog knjigovodstva Hrvatske

**mr. Bogomil Cota, v. r.**

Ostalo, NN 14/1993-228
## Ispravak Zakona o pretvorbi i organiziranju poduzeća u komunalnim djelatnostima i djelatnostima uređenja naselja i prostora, prijevoza putnika u gradskom i prigradskom prometu i djelatnosti uređenja i

### NN 14/1993 (15.2.1993.), Ispravak Zakona o pretvorbi i organiziranju poduzeća u komunalnim djelatnostima i djelatnostima uređenja naselja i prostora, prijevoza putnika u gradskom i prigradskom prometu i djelatnosti uređenja i

# ZASTUPNIČKI DOM SABORA REPUBLIKE HRVATSKE

Nakon izvršenog uspoređivanja s izvornim tekstom utvrđena je pogreška
u Zakonu o pretvorbi i organiziranju poduzeća u komunalnim djelatnostima
i djelatnostima uređenja naselja i prostora, prijevoza putnika u gradskom
i prigradskom prometu i djelatnosti uređenja i održavanja tržnica na malo,
koji je objavljen u "Narodnim novinama" br. 91 od 31. prosinca
1992., te se daje

## ISPRAVAK

### Zakona o pretvorbi i organiziranju poduzeća u komunalnim djelatnostima i djelatnostima uređenja naselja i prostora, prijevoza putnika u gradskom i prigradskom prometu i djelatnosti uređenja i održavanja tržnica na malo

U članku 6. umjesto broja: "1992." treba stajati broj: "1993.".

Klasa : 363-02/92-01/05

Zagreb, 10. veljače 1993.

Tajnik Zastupničkog doma Sabora Republike Hrvatske

**Anđelko Sikirić, v. r.**

Zakon, NN 14/1993-229
## Ispravak ukaza

### NN 14/1993 (15.2.1993.), Ispravak ukaza

# OBJAVE

Nakon izvršenog uspoređivanja s izvornim tekstom utvrđena je
pogreška u Ukazu objavljenom u "Narodnim novinama" broj 13 od
10. veljače 1993, kojim Predsjednik Republike Hrvatske postavlja
gospodina Branka Salaja za izvanrednog i opunomoćenog veleposlanika
Republike Hrvatske u Republici Francuskoj, za stalnog predstavnika Republike
Hrvatske pri UNPROFOR-u, sa sjedištem u Parizu, te se daje

## ISPRAVAK UKAZA

U tekstu Ukaza umjesto riječi "UNPROFOR-u" treba stajati
riječ "UNESCO-u".

Zagreb, 15. veljače 1993.

Glavni i odgovorni urednik

**Marijan Prus, v. r.**

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)
![](../../TElPosta.GIF)

Ostalo, NN 14/1993-230
## Rješenje o razrješenju pomoćnika ministra graditeljstva i zaštite okoliša

### NN 15/1993 (22.2.1993.), Rješenje o razrješenju pomoćnika ministra graditeljstva i zaštite okoliša

# VLADA REPUBLIKE HRVATSKE

Vlada Republike Hrvatske na osnovi članka 23. stavka 4. Zakona o Vladi
Republike Hrvatske ("Narodne novine", broj 41/90, 8/91,14/91,
53A/91, 9/92 i 55/92) i članka 27. stavka 3. Zakona o ustrojstvu i djelokrugu
ministarstava i drugih organa državne uprave ("Narodne novine",
broj 55/92) na sjednici 15. veljače 1993. godine donijela je

## RJEŠENJE

### o razrješenju pomoćnika ministra graditeljstva i zaštite okoliša

Razrješuje se SREĆKO LOVRINČEVIĆ dužnosti pomoćnika ministra graditeljstva
i zaštite okoliša u Sektoru prostornog uređenja radi odlaska na novu dužnost.

Klasa: 080-01/93-02/18

Urbroj : 50304/2-93-01

Zagreb, 15. veljače 1993.

Predsjednik

**Hrvoje Šarinić, v. r**

Rješenje, NN 15/1993-232
## Rješenje o imenovanju pomoćnika ministra graditeljstva i zaštite okoliša

### NN 15/1993 (22.2.1993.), Rješenje o imenovanju pomoćnika ministra graditeljstva i zaštite okoliša

# VLADA REPUBLIKE HRVATSKE

Vlada Republike Hrvatske na osnovi članka 23. stavka 4. Zakona o Vladi
Republike Hrvatske ("Narodne novine", broj 41/90, 8/91,14/91,
53A/91, 9/92 i 55/92) i članka 27. stavka 3. Zakona o ustrojstvu i djelokrugu
ministarstava i drugih organa državne uprave ("Narodne novine",
broj 55/92) na sjednici 15. veljače 1993. godine donijela je

## RJEŠENJE

### o imenovanju pomoćnika ministra graditeljstva i zaštite okoliša

Imenuje se SREĆKO LOVRINČEVIĆ pomoćnikom ministra graditeljstva i zaštite
okoliša u Sektoru za prostorno planiranje i graditeljsku obnovu istočnog
dijela Republike Hrvatske.

Klasa: 080-01/93-01/29

Urbroj : 50304/2-93-01

Zagreb, 15. veljače 1993.

Predsjednik

**Hrvoje Šarinić, v. r.**

Rješenje, NN 15/1993-233
## Rješenje o imenovanju pomoćnika ministra graditeljstva i zaštite okoliša

### NN 15/1993 (22.2.1993.), Rješenje o imenovanju pomoćnika ministra graditeljstva i zaštite okoliša

# VLADA REPUBLIKE HRVATSKE

Vlada Republike Hrvatske na osnovi članka 23. stavka 4. Zakona o Vladi
Republike Hrvatske ("Narodne novine", broj 41/90, 8/91,14/91,
53A/91, 9/92 i 55/92) i članka 27. stavka 3. Zakona o ustrojstvu i djelokrugu
ministarstava i drugih organa državne uprave ("Narodne novine",
broj 55/92) na sjednici 15. veljače 1993. godine donijela je

## RJEŠENJE

### o imenovanju pomoćnika ministra graditeljstva i zaštite okoliša

Imenuje se GORDANA BUTKOVIĆ pomoćnikom ministra graditeljstva i zaštite
okoliša u Sektoru prostornog uređenja.

Klasa: 080-01/93-01/30

Urbroj : 50304/2-93-01

Zagreb, 15. veljače 1993.

Predsjednik

**Hrvoje Šarinić, v. r.**

Rješenje, NN 15/1993-234